એનો અવાજ પણ એવો ભયંકર કર્કશ અને મોટો, ગેબી હતો કે એને બોલતો સાંભળી રસ્તા પર ગાયો ભડકીને ભાગવા માંડતી’તી. વળી, એ કાયા પણ પ્રચંડ અને પડછંદ હતી. સાડા છ ફૂટથી વધારે હાઇટ અને વજનદાર, ધરખમ શરીરનો માલિક દિનીયો ડાઘિયો રોડ પર ચાલતો નીકળતો ત્યારે લોકો એનાથી વીસ-વીસ ફૂટ આઘા રહેતા. આવા મહાકાય દિનીયા ડાઘિયાને ‘એક્ટિંગનો કીડો’ કરડેલો હતો અને આમ તો એ સારો એક્ટર પણ હતો, પણ એને વિલન, રાક્ષસ, ડાકુ એવા જ રોલ મળતા હતા, પણ ડાઘિયાને તો એમાં પણ મજા પડતી હતી.